钦定古今图书集成/明伦汇编/闺媛典/第212卷 > 萧守镇妻郑氏
## 钦定古今图书集成/明伦汇编/闺媛典/第212卷 > 萧守镇妻郑氏

按《潮州府志》：“郑氏，萧守镇妻，郑承谅女也。归萧二年，
年十八而镇亡。以舅姑老无他子，忍死事之。父母欲
夺其志，氏遂不复归宁。母乃以疾笃，绐往永诀。入门
知诈，阳顺之。密令侍婢与姑约，操舟过讯，遂同载归，
奉翁姑益谨。翁病，刲股为羹以献，姑疾亦如之。方翁
之没也，泣谋于姑，卜从叔之子用时为嗣，抚诲备至。”
弱冠，补弟子员。万历初，奉诏建坊旌表，复其子若孙
二人侍养。